EkBass/fiwiki-20250220-pages-articles huggingface dataset:
Savoy Court

thumb|Liikennettä Savoy Courtilla vuonna 2001. Savoy Court on Lontoossa sijaitseva Ison-Britannian ainoa katu, joka noudattaa oikeanpuoleista liikennettä. Syy tähän liikennesäännön poikkeukseen on se, että kadulla sijaitsee Savoy Hotel, joka tunnetaan rikkaista asiakkaistaan. He saapuvat hotelliin usein limusiinilla. Limusiini vaatii kääntyäkseen suuren pinta-alan, joten Strand-katua pitkin saapuvat limusiinit ajautuivat vasemmalle kääntyessään usein tien oikealle puolelle. Lisäksi hotellin sisäänkäynti on kadun oikealla puolella. Savoy Court on myös umpikuja, joten limusiininkuljettajat ajavat tien päähän, tekevät siellä u-käännöksen ja ajavat takaisin Strand Streetille. == Lähteet == * Tieteen kuvalehti 9/2008, s. 85. Bonnier Publications Oy, Helsinki. ISSN 0903-5583. Luokka:Lontoon kadut
Waterloo & City line

Waterloo & City line on Lontoon metron lyhin linja. Se avattiin 11. heinäkuuta 1898 ja sen pituus on 2,4 kilometriä. Linja kulkee Waterloosta Thames-joen ali keskustaan Bankiin. Linja palvelee pääasiassa Waterloon rautatieaseman ja Cityn välillä kulkevia matkustajia, ja sitä ei liikennöidä sunnuntaisin, eikä muina pyhäpäivinä. == Historia == London and South Western Railway liikennöi linjaa sen avaamisesta vuoteen 1923 asti, jolloin se siirtyi Southern Railwayn haltuun. Osa Lontoon metroa siitä tuli vasta vuonna 1996. Linjalla ei ole minkäänlaista yhteyttä muuhun metroverkkoon, joten mikäli kalustoa on saatava pois linjalta, on vaunut nostettava varikolta nosturilla maan pinnalle. == Kalusto == Waterloo & City linelle on ollut kolmenlaisia junia sen liikennöinnin aikana. Nykyiset junat ovat vuodelta 1992, ja ne ovat lähestulkoon samanlaisia Central linen kanssa. Rata peruskorjattiin näitä junia varten, koska ne tarvitsivat kaksi virtakiskoa (ns. neljäs raide). Kuva:Waterloo and City crane 2006 closeup.jpg|Linjan vaunu nostettuna pois varikolta. Kuva:LU1992ts-W&C-interior.jpg;|Sisänäkymä vaunusta. == Lähteet == == Aiheesta muualla == *Linjan tietoja Lontoon liikennelaitoksen sivuilla Luokka:Lontoon metro
Christoph Zimmermann

Christoph Zimmermann (s. 7. kesäkuuta 1968 Zürich)SauberF1Team on sveitsiläinen Formula 1 -autojen suunnittelija. Hän on suunnitellut muun muassa BMW Sauber F1.08, BMW Sauber F1.09 ja BMW Sauber C29 -autot. Zimmermannilla on toistaiseksi sopimus BMW Sauberin kanssa. == Lähteet == Luokka:Formula 1 -tallien työntekijät Luokka:Sveitsiläiset henkilöt Luokka:Vuonna 1968 syntyneet Luokka:Elävät henkilöt
Tbilisin etnografinen ulkomuseo

Giorgi Tšitaian etnografinen ulkomuseo () on ulkomuseo Tbilisissä Georgiassa. Museossa on näytteillä esimerkkejä kansanarkkitehtuurista ja käsitöistä maan eri osista. Museo on nimetty sen 27. huhtikuuta 1966 perustaneen georgialaisen etnografin Giorgi Tšitaian mukaan. Sitä on hallinnoitu 30. joulukuuta 2004 lähtien osana Georgian kansallismuseota. Museo sijaitsee Kilpikonnajärven länsipuolella Vaken alueen ylle kohoavalla kukkulalla. Se on käytännössä historiallinen kylä, joka koostuu kaikilta Georgian merkittäviltä alueilta paikalle siirretyistä rakennuksista. Museoon kuuluu 52 hehtaaria maata, ja se on jaettu 11 alueeseen, joissa esitellään noin 70 rakennusta ja yli 8 000 esinettä. Näyttelyyn kuuluu perinteisiä darbazi-tyyppisiä kivitaloja itäisestä Georgiasta, harjakattoisia puutaloja läntisestä Georgiasta, vahtitorneja Khevsuretin, Pšavin ja Svanetian vuoristoalueilta, maissivarastoja Samegrelosta ja Imeretistä, kakhetilaisia viinitiloja (marani), vesimyllyjä Kartlista sekä kokoelma perinteisiä talousesineitä, kuten työkaluja, vaatteita, mattoja, keramiikkaa ja huonekaluja. Museossa on myös varhaiskristillinen Sionin basilika Tianetista ja 500–600-lukujen perhehauta sarkofageineen. Vuodesta 2004 lähtien museossa on järjestetty kesäisin vuosittainen kansankulttuurifestivaali Art-Gene, jonka perusti ja jota hoitaa georgialainen rockmuusikko ja folk-intoilija Zaza Korinteli ("Zumba"). == Lähteet == == Aiheesta muualla == Luokka:Georgian museot Luokka:Tbilisi Luokka:Etnografiset museot Luokka:Ulkoilmamuseot
Hulvela

Hulvela on kylä Länsi-Halikossa. Kiilamaisen lounas–kaakko-suuntaisen kylän rajanaapureita ovat Seppälä, Korvenpää ja Ruska. Yhteinäinen kyläalue on kehittynyt Hajalantien varrelle, ja se on käytännössä kasvanut naapurikyliensä kanssa yhteen. Rakenteeltaan Hulvela on perinteinen rivikylä. Hulvela on myöhäiskeskiajan uudisasutuskylä. Ensimmäinen maininta siitä on vuodelta 1540. Kylällä on kaksi alkuperäistä kantatilaa, puustellina toiminut Isotalo ja Vähätalo. Isotalon torppa Hakala itsenäistyi 1830-luvulla, ja siitä tehtiin kylän kolmas kantatila. Kylän tilaluku kasvoi harppauksin torpparilain ja siirtoväen asuttamisen aikoina. Kylän vanhat tilat ovat edelleen asutettuina ja muodostavat historiallisesti arvokkaan ympäristön. ==Lähteet== Luokka:Halikon kylät
Franco Fraticelli

Franco Fraticelli (30. elokuuta 1928 – 26. huhtikuuta 2012) oli italialainen elokuvien leikkaaja. Hän työskenteli 1950-luvun alusta saakka runsaasti yli sadan elokuvan parissa. Niiden joukossa on esimerkiksi Dario Argenton teoksia. Roomassa syntynyt Fraticelli käytti uransa aikana myös pseudonyymiä Frank Rubien. ==Lähteet== == Aiheesta muualla == * Luokka:Italialaiset henkilöt Luokka:Elokuvaleikkaajat Luokka:Vuonna 1928 syntyneet Luokka:Vuonna 2012 kuolleet
William Gaines

William Maxwell Gaines (1. maaliskuuta 1922 – 3. kesäkuuta 1992, paremmin tunnettu Bill Gainesina) oli EC Comicsin julkaisija ja apulaispäätoimittaja sekä Madin julkaisija yli 40 vuoden ajan. ==Armeijavuodet== Kun toinen maailmansota alkoi, Bill Gaines hylättiin Yhdysvaltain armeijan, rannikkovartioston ja laivaston ennakkokutsunnoissa, joten hän meni kutsuntalautakunnan eteen ja pyysi tulla kutsutuksi armeijaan. Hänestä koulutettiin valokuvaaja Lowryn lentokentällä Denverissä. Hänet kuitenkin siirrettiin Oklahoma Cityn tukikohtaan, jossa ei ollut yhtään valokuvaukseen liittyvää ja hän päätyi pysyväiseen keittötyöhön. Palvellessaan DeRitterin lentokentällä Louisianassa hänet uudelleensijoitettiin Marshall Fieldiin Kansasissa ja sen jälkeen Governor's Islandille New Yorkiin. Lopettaessaan palveluksensa hän palasi kotiin suorittamaan loppuun kemian opintonsa Brooklynin ammattikorkeakoulussa, mutta siirtyi pian New Yorkin yliopistoon tarkoituksenaan suorittaa opetuslupa. Vuonna 1947, hän oli seniori yliopistossa, kun hänen isänsä kuoli moottoriveneonnettomuudessa Lake Placidilla. Sen sijaan, että hän olisi alkanut opettaa kemiaa, hän päätti jatkaa sukuyrityksessään EC Comicsissa. Luokka:Yhdysvaltalaiset sarjakuvantekijät Luokka:Eisner-palkinnon saajat Luokka:Mad Luokka:Vuonna 1922 syntyneet Luokka:Vuonna 1992 kuolleet
Hyyperä

Hyyperä on kylä Länsi-Halikon Hajalan taajamassa. Kylän rakennuskanta sijaitsee mäkien päällä ja alava, tasainen maasto on peltona. Kylän lounaisrajalla virtaa Lokkilanjoki. Kylässä on seitsemän asuinrakennusta. Hyyperän alueelta on tehty kivikautisia löytöjä. Hyyperän kylän perustivat kuitenkin vasta myöhäiskeskiajalla 1300-luvun aikana paimiolaiset. Kylä muodostui pitkään vain Hyyperän mäellä sijainneesta Hyyperän yksittäistilasta, joka oli yksi Halikon kuudesta sotilasvirkatalosta. Hallinnollisesti Hyyperä kuitenkin kuului Paimioon vuoteen 1865 asti. Kylään tuli toinen tila vuonna 1929, kun Myllyniityn torppa lohkottiin omaksi tilakseen. Hyyperän tilan päärakennus purettiin vuonna 1848, ja uusi rakennus rakennettiin nykyiselle paikalleen Hyyperän mäen itäpuolelle. Mäellä on nykyisin vain maatalousrakennuksia ja konehalleja. Myllyniityn talo on 1950-luvulta. == Lähteet == Luokka:Halikon kylät
Rick Forzano

Richard Edward Forzano (20. marraskuuta 1928 – 10. tammikuuta 2019) oli yhdysvaltalainen amerikkalaisen jalkapallon valmentaja. Forzano aloitti valmennusuransa high school -tasolla. Myöhemmän uransa aikana hän nousi julkisuuteen varsinkin Detroit Lions -seuran päävalmentajana, jona hän työskenteli vuosina 1974–1976. Muuten hän työskenteli esimerkiksi Navy Academyssa ja Connecticutin yliopistossa. == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1928 syntyneet Luokka:Vuonna 2019 kuolleet
Roger Staubach

Roger Thomas Staubach (s. 5. helmikuuta 1942) on yhdysvaltalainen amerikkalaisen jalkapallon pelaaja. Hänelle myönnettiin vuonna 1963 Heisman Trophy ja Maxwell Award sekä vuonna 1971 Bert Bell Award. Ohiolainen Staubach oli pelipaikaltaan pelinrakentaja (quarterback). Hän pelasi Naval Academyn joukkueessa ennen ammattilaisuraansa Dallas Cowboysissa vuosina 1969–1979. Hän otteli kuudesti Pro Bowlissa. Staubach on Vietnamin sodan veteraani. Hänet on kelpuutettu College Football Hall of Fameen vuonna 1981, sittemmin myös Pro Football Hall of Fameen vuonna 1985. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Heisman Trophyn voittajat Luokka:Vuonna 1942 syntyneet Luokka:Elävät henkilöt
Emad Moteab

Emad Moteab (oik. Emad Mohamed Abd El Naby Ibrahim, s. 20. helmikuuta 1983 Egypti) on egyptiläinen jalkapalloilija. Hän edustaa Egyptin valioliigassa pelaavaa Al-Ahlia. Moteab on muun muassa voittanut kaksi kertaa Afrikan- mestaruuden vuosina 2006 ja 2008, sekä neljä kertaa Egyptin mestaruuden. ==Saavutukset== * Afrikan-mestaruus: 2006, 2008, 2010 * Egyptin mestaruus: 2005, 2006, 2007, 2008 * Egyptin Super cup: 2003, 2005, 2006, 2007 ==Aiheesta muualla== * MTNfootball * National Football Teams Luokka:Egyptiläiset jalkapalloilijat Luokka:Jalkapallon Afrikan mestarit Luokka:Vuonna 1983 syntyneet Luokka:Elävät henkilöt
Monte Clark

Monte Dale Clark (24. tammikuuta 1937 – 16. syyskuuta 2009) oli yhdysvaltalainen amerikkalaisen jalkapallon pelaaja ja valmentaja. Hän pelasi yliopistotasolla Etelä-Kaliforniassa. Ammattilaisseuroina olivat San Francisco 49ers (1959–1961), Dallas Cowboys (1962) ja Cleveland Browns (1963–1969). Clark toimi San Francisco 49ersin (1976) ja Detroit Lionsin (1978–1984) päävalmentajana.http://www.nndb.com/people/800/000207179/ == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1937 syntyneet Luokka:Vuonna 2009 kuolleet
George Seifert

George Seifert (s. 22. tammikuuta 1940) on yhdysvaltalainen amerikkalaisen jalkapallon valmentaja. Hän syntyi San Franciscossa, Kaliforniassa, ja valmistui Utah'n yliopistosta. Seifert työskenteli San Francisco 49ersin päävalmentajana vuosina 1989–1996. Tuona aikana seura voitti Super Bowlin kahdesti (1990 & 1995). Seifert oli päävalmentajana myös Carolina Panthersissa vuosina 1999–2001. Luokka:Yhdysvaltalaiset amerikkalaisen jalkapallon valmentajat Luokka:Vuonna 1940 syntyneet Luokka:Elävät henkilöt
Margaret Keane

Margaret D. H. Keane (6. syyskuuta 1927 – 26. kesäkuuta 2022) oli yhdysvaltalainen taidemaalari. Hänet tunnetaan niin sanoituista ”Big Eye” -maalauksista, epätyypillisen suurisilmäisiä ihmis- ja eläinhahmoja kuvaavista tauluista.Keane Eyes GalleryAbout Margaret Keane the Artist Keane syntyi Tennesseessä. 1960-luvulla hänen pelkkänä ”Keanena” signeraamistaanAskArt.com: Margaret D. H. Keane töistä otti kunnian hänen miehensä Walter; asian tiimoilta käydyn oikeusjutun päätteeksi hän erosi ja muutti pitkäksi aikaa Havaijille. Kauan ominta uskontokuntaansa etsittyään hän sai 5. elokuuta 1972 kasteen Jehovan todistajaksi.Margaret Keane: 'My Life as a Famous Artist' Vuonna 2014 sai ensi-iltansa Tim Burtonin ohjaama elokuva Big Eyes, jossa häntä näyttelee Amy Adams.IMDB: 'Big Eyes' == Lähteet == Luokka:Yhdysvaltalaiset taidemaalarit Luokka:Vuonna 1927 syntyneet Luokka:Vuonna 2022 kuolleet
Islam Virossa

Islam on yksi Viron vähemmistöuskonnoista. Vuoden 2000 väestönlaskennassa maassa oli 1387 muslimia, vuoden 2011 väestönlaskennassa 1508 ja vuonna 2016 muslimeja oli 0,2 % väestöstä eli noin 2600 henkeä Pew-tutkimuskeskuksen mukaan. Diplomaatti ja Viron evankelis-luterilaisen kirkon pastori Kristel Engman totesi vuonna 2016, että Virossa asuu "muutama tuhat muslimia". Viron muslimit ovat pääasiassa sunnalaisia tataareja (vuonna 2021 kaikkiaan 1937) tai šiialaisia azereja (vuonna 2021 yhteensä 1408). He ovat suurin ei- kristillinen uskonnollisen yhteisö Virossa. Viron suojelupoliisin vuosikirjan 2015 mukaan Viron muslimiyhteiskunta on perinteinen ja rauhanomainen mutta sisäisesti erimielinen. Jännitteet ovat keskittyneet Tallinnan Keevis-kadun Islam-keskukseen. Radikalismi on näkynyt islamilaisten terrorijärjestöjen symbolien käyttönä. Yksittäiset muslimit ovat olleet kiinnostuneita matkustamaan kriisipesäkkeisiin.Engman, 2016 == Lähteet == * === Viitteet === Viro Luokka:Uskonto Virossa
Ahmattiankeriaskalat

Ahmattiankeriaskalat (Saccopharyngiformes) on viuhkaeväisten kalojen lahko, johon kuuluu neljä heimoa ja 28 lajia. Ne muistuttavat ulkoisesti ankeriaskaloja, mutta sisuskalut ovat hyvin erilaiset. Niiltä puuttuu monia luita, esimerkiksi kylkiluut. Niillä ei ole myöskään parillisia eviä eikä uimarakkoa. Kita on suhteettoman suuri kalan kokoon verrattuna. Useimmat ahmattiankeriaskalat elävät merten syvyyksissä. Joillakin lajeilla on pyrstössään valoa säteilevä elin, jolla ne houkuttelevat saalista. == Luokittelu == Ahmattiankeriaat jaetaan neljään heimoon kahdessa alalahkossa: * Alalahko Cyematoidei ** Cyematidae (nuoliankeriaat) * Alalahko Saccopharyngoidei ** Eurypharyngidae (pelikaaniankeriaat) ** Monognathidae (kita-ankeriaat) ** Saccopharyngidae (ahmattiankeriaat) == Lähteet == == Aiheesta muualla == * *
Majdi Traoui

Majdi Traoui (, s. 13. joulukuuta 1983 Sousse, Tunisia) on tunisialainen jalkapalloilija, pelipaikaltaan puolustava keskikenttäpelaaja. ==Seuraura== Traoui aloitti ammattilaisuransa synnyin kaupungissaan Soussessa ES Sahel- joukkueessa vuonna 2002. Hän pelasi joukkueessa kuuden kauden verran ennen siirtymistään Itävaltaan Red Bull Salzburg-joukkueeseen. Uudessa seurassa peliaika jäi hyvin vähälle ja hänet lainattiin vuonna 2009 puoleksi vuodeksi Saudi-Arabian Al-Wahdan joukkueeseen. Traoui ajautui samalla ongelmiin valmentajansa kanssa ja pelasi kaudella 2009-2010 Red Bull Salzburgin kakkosjoukkueessa. Tammikuussa 2010 tunisialaisseura Espérance ilmoitti ostaneensa keskikenttäpelaajan. ==Maajoukkueura== Traoui pelasi ensimmäisen maaottelunsa 4. syyskuuta 2004 Marokkoa vastaan. ==Aiheesta muualla== * Weltfussball * Transfermarkt * National Football Teams * Traoui ES Sahelin sivustolla Luokka:Tunisialaiset jalkapalloilijat Luokka:Vuonna 1983 syntyneet Luokka:Elävät henkilöt
Dragsvikin seisake

Dragsvikin seisake (, ) on rautatieliikennepaikka Dragsvikissä Raaseporin kaupungissa Suomen rataverkkoon kuuluvalla osuudella Karjaa–Hanko noin kolme kilometriä Tammisaaren asemalta Karjaan suuntaan. Seisakkeella pysähtyvät kaikki rataosan henkilöjunat. Seisake palvelee lähinnä Uudenmaan prikaatin varusmiehiä. Seisakkeella on puinen odotuskatos ja korotettu laituri sekä 1,4 kilometriä pitkä sivuraide junakohtauksia varten. == Lähteet == == Aiheesta muualla == * Vaunut.org: kuvia Dragsvikista * Aseman tiedot – VR Luokka:Tammisaaren rakennukset ja rakennelmat Luokka:Raaseporin rautatieliikennepaikat Luokka:Uudenmaan henkilöliikenteen rautatieliikennepaikat
Bhairon Singh Shekhawat

Bhairon Singh Shekhawat (; 23. lokakuuta 1923 – 15. toukokuuta 2010) oli intialainen Intian kansanpuolueen (BJP) poliitikko. Hän toimi maansa varapresidenttinä vuosina 2002–2007. Edeltäjänä oli Krishan Kant ja seuraajana Mohammad Hamid Ansari. Lisäksi Shekhawat oli kolmeen otteeseen Rajasthanin pääministerinä (1977–1980, 1990–1992, 1993–1998). == Lähteet == Luokka:Intian varapresidentit Luokka:Rajasthanin pääministerit Luokka:Rajya Sabhan jäsenet Luokka:Intian kansanpuolueen poliitikot Luokka:Vuonna 1923 syntyneet Luokka:Vuonna 2010 kuolleet
Mohammad Hamid Ansari

Mohammad Hamid Ansari (; s. 1. huhtikuuta 1937) on intialainen poliitikko ja Intian entinen varapresidentti. Vuonna 2007 hänet äänestettiin Bhairon Singh Shekhawatin seuraajaksi varapresidentin virkaan, jossa hän toimi kymmenen vuotta. Ansari on luonut huomattavan uran diplomaattina. Hän on ollut myös Aligarhin muslimiyliopiston rehtorina 2000–2002 ja Kansallisen vähemmistökomission johdossa 2006–2007. Hänelle myönnettiin vuonna 1984 Padma Shri. Ansari on Delhin yliopiston entinen kansleri. == Lähteet == ==Aiheesta muualla== Intian varapresidentin verkkosivujen profiili Luokka:Intian varapresidentit Luokka:Intian kongressipuolueen poliitikot Luokka:Vuonna 1937 syntyneet Luokka:Elävät henkilöt
Trio-90

Trio-90 Jyväskylästä oli kaukalopalloliigassa pelannut joukkue. Joukkue saavutti 2 liigan mestaruutta ja 3 pronssimitalia. Trio Junioreilla Jyväskylässä on myös aktiivista toimintaa nykyäänkin. Trio Juniorit on suomen ainoa kaukalopalloseura, mikä on saanut arvokkaan Nuori Suomi-sinettiseura- valinnan. == SM-mitalit kaukalopalloliigassa == *90-91: Kultaa *91-92: Pronssia *92-93: Kultaa *95-96: Pronssia *97-98: Pronssia Luokka:Entiset suomalaiset kaukalopalloseurat Luokka:Entiset jyväskyläläiset urheiluseurat
Dv11

Dv11 (ennen 1.1.1976 Vr11) oli Valtionrautateiden käytössä ollut väliraskas dieselhydraulinen veturi. Veturit ovat valmistaneet Valmet Oy (parilliset numerot) ja Lokomo Oy (parittomat numerot). Vetureita valmistettiin vuosina 1958–1959 kaikkiaan 16 kappaletta ja niiden numerot olivat 1804–1819. Veturi oli tarkoitettu suurten ratapihojen vaihtotyöhön, mutta ne soveltuivat myös tavaraliikenteeseen. Veturi muistutti paljon Dv15- ja Dv16-vetureita. Selvin eroavaisuus Dv11:n sekä Dv15:n ja Dv16:n välillä oli alkuun erilainen väritys. 1960-luvun puoliväliin mennessä veturinvihreät Dv11-veturitkin (numerot 1804–1809 ja 1811) maalattiin samoihin punakermaisiin väreihin kuin muutkin vuoden 1958 loppupuolella ja sen jälkeen valmistuneet dieselveturit. Kahta veturia lukuun ottamatta koko sarja hylättiin vuonna 1981. Vähälle käytölle jääneet veturit 1804 ja 1805 hylättiin vuonna 1986. Veturi 1805 kuuluu Toijalan veturimuseon kokoelmiin. == Teknisiä tietoja == Dv11 muistutti rakenteeltaan hyvin paljon Dv15- ja Dv16-vetureita. Se oli jäykkäkehyksinen, neliakselinen ja varustettu keskiohjaamolla. Vetureissa oli kahden veturin yhteisajon mahdollistavat monikäyttölaitteet, mutta ne voitiin kytkeä monikäytössä yhteen vain takapäistään eli lyhyemmän konehuoneen päästä. Veturin paino työkunnossa oli 56 tonnia ja suurin akselipaino 14,5 tonnia. === Päämoottori === Samoin kuin Dv15- ja Dv16-vetureissa, myös Dv11:ssä päämoottorina käytettiin Tampellan lisenssillä valmistamaa nelitahtista, kahdeksansylinteristä MAN W8V22/30 A.m.A. -rividieselmoottoria. Moottorin sylinterin halkaisija oli 220 ja iskunpituus 300 millimetriä, joten moottorin iskutilavuus oli 91 litraa. Moottori oli varustettu Brown Boveri VTR 250 -ahtimella, ja sen teho oli 619 kilowattia.Kokkola et al. 1971, s. 130.Kokkola et al. 1971, ss. 26–27. === Apumoottori === Veturin apumoottorina käytettiin joko Deutz A2L514- tai Perkins P3-NT8 -dieselmoottoria.Kokkola et al. 1971, s. 145. Näistä Perkinsiä käytettiin myös Dv15- ja Dv16-vetureissa. Se oli vesijäähdytetty, kolmesylinterinen, nelitahtinen pyörrekammiomoottori, jonka iskutilavuus oli 2,36 litraa ja teho noin 18 kilowattia.Kokkola et al. 1971, ss. 78–79. Deutz taas oli kaksisylinterinen, ilmajäähdytetty, nelitahtinen pyörrekammiomoottori, jonka iskutilavuus oli 2,66 litraa ja teho 18 kilowattia.Kokkola et al. 1971, s. 145. === Vaihteisto === Veturissa käytettiin hydraulismekaanista Tampella-SRM DS 1, 2 -vaihteistoa, joka oli valmistettu ruotsalaisella lisenssillä. Vaihteisto koostuu esivaihteesta, momentinmuuntimesta ja planeettavaihteesta. Esivaihteen tarkoitus on suurentaa päämoottorin kierroslukua hydrauliselle vaihteistolle sopivaksi.Kokkola et al. 1971, s. 130. Suunnanvaihtolaite oli Valmetin valmistama.Kokkola et al. 1971, s. 129. Vetureihin 1804 ja 1805 oli niiden viimeisinä käyttöaikoina asennettuna Voith L 217 -vaihteisto. == Lähteet == * === Viitteet === Luokka:Museorautatiekalusto Luokka:Suomalaiset dieselveturit Luokka:Valmet Luokka:Lokomo
Gigantour

Gigantour on vuosittainen kuusiviikkoinen kiertävä heavy metal-festivaali, jonka on organisoinut Megadethin Dave Mustaine. Kiertue perustettiin vuonna 2005, joka ulottui koko Pohjois-Amerikkaan, sekä 2006 ja 2007 yhtyeet matkustivat jopa Australiaan. Kiertueella esiintyvät bändit ovat kaikki Mustainen itsensä valitsemia, koska hän halusi "kasata kokoon festarin, joka koostui positiivisista yhtyeistä, jotka soittavat heviä energisessä ilmapiirissä". Kiertue on asetettu vaihtoehdoksi Ozzfestin ja Hellfestin kaltaisille festivaaleille. Kiertueen tavoitteena on tarjota faneille mahdollisuus tutustua moniin heavy metalin tyylilajeja, sekä tutustuttaa heidät vähemmän tunnetuille esittäjille. Tämä on toteutettu toisen näyttämön myötä, joka koostuu lähes tuntemattomista metalliyhtyeistä. Viimeisin Gigantour järjestettiin vuonna 2013. Luokka:Konserttikiertueet Luokka:Metallimusiikkitapahtumat
Steve Smith

Steve Smith voi tarkoittaa seuraavia henkilöitä: *Steve Smith, Kaliforniassa vuonna 1979 syntynyt amerikkalaisen jalkapallon pelaaja *Steve Smith, Alaskassa vuonna 1985 syntynyt amerikkalaisen jalkapallon pelaaja *Steve Smith, yhdysvaltalainen baseball-valmentaja *Steve Smith, yhdysvaltalainen NBA:ssa pelannut koripalloilija *Steve Smith, yhdysvaltalainen koripalloilija *Steve Smith, australialainen kriketinpelaaja *Steve Smith, englantilainen jalkapalloilija *Steve Smith, kanadalainen jääkiekkoilija, s. 1962 *Steve Smith, kanadalainen jääkiekkoilija, s. 4.4.1963 *Steve Smith, kanadalainen jääkiekkoilija, s. 30.4.1963 *Steve Smith, irlantilainen rugbypelaaja *Steve Smith, uusiseelantilainen rugbypelaaja *Steve Smith, englantilainen rugbypelaaja *Steve Smith, brittiläinen korkeushyppääjä *Steve Smith, brittiläinen house-muusikko *Steve Smith, yhdysvaltalainen rumpali *Steve Smith, kanadalainen koomikko *Steve Smith, yhdysvaltalainen klovni *Steve Smith, brittiläinen kansainvälisen politiikan professori
Käärmenilkkakalat

Käärmenilkkakalat (Ophidiiformes) eli partanilkkakalat on viuhkaeväisten kalojen lahko, johon kuuluu neljä heimoa. Aphyonidae-heimon useimmat lajit ovat syvän meren lajeja, ja syvimmällä elävä tunnettu kalalaji Abyssobrotula galatheae, kuuluu tähän lahkoon.Animal diversity Web Se on tavattu yli kahdeksan kilometrin syvyydessä lähellä Puerto Ricoa.Extreme Science (myös kuvia) Sukuun Genypterus kuuluu merkittäviä ruokakaloja; rusopartanilkkaa (Genypterus blacodes) saalistetaan vuosittain 30 000 tonnia Atlantin lounaisosista. Myös Brotula barbataa kalastetaan merkittäviä määriä Länsi- Afrikassa.FAO == Lähteet == ==Aiheesta muualla== * *ADW Galleria *
Tila

Tila voi tarkoittaa seuraavia asioita: * fysikaalinen avaruus eli tila, johon aine on fyysisesti levittäytynyt, ja kappaleilla ja tapahtumilla on suhteellinen paikka toisiinsa nähden * tila (aiemmin myös maarekisteritila), kiinteistörekisteriin merkitty kiinteistö * maatila, yhden tai useamman tilan eli kiinteistön tai tilanosan muodostama maatilataloudellinen kokonaisuus, joka kuuluu samalle omistajalle tai yhteisesti samoille omistajille * T.i.l.a., sisustusohjelma MTV3-kanavalla * Tila, suomalainen sukunimi
Rebbie Jackson

Maureen Reillette "Rebbie" Jackson (s. 29. toukokuuta 1950) on yhdysvaltalainen laulaja. Hän on tunnetun Jacksonien perheen vanhin lapsi; sisarusten joukossa ovat Michael ja Janet Jackson. Jacksonin ensimmäinen hitti oli Michael-veljen kirjoittama "Centipede" (1984), joka nousi Billboard Hot 100 -listan 24. sijalle. Hän on julkaissut useita albumeja ja singlejä. Rebbie Jackson seurasi 1960-luvun puolessavälissä äitiään Katherinea Jehovan todistajiin. Hän meni 18-vuotiaana naimisiin Nathaniel Brownin kanssa ja sai kolme lastaJackson Source: Rebbie: Staceen (s. 5.5.1971), Yashin (s. 18.10.1977) ja Austinin (s. 22.11.1985). ==Diskografia== * * * * (kokoelma) * == Lähteet == Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Yhdysvaltalaiset soullaulajat Luokka:Vuonna 1950 syntyneet Luokka:Elävät henkilöt Rebbie
Mattias Asper

Mattias Asper (s. 20. maaliskuuta 1974 Sölvesborg, Ruotsi) on ruotsalainen jalkapallomaalivahti. Hän pelaa tällä hetkellä ruotsalaisessa Mjällby AIF:ssa. Asper oli myös mukana Ruotsin maajoukkueessa vuoden 2000 EM-kisoissa. Asper teki maalin 15. syyskuuta 2010 pelatussa Allsvenskan-ottelussa BK Häckeniä vastaan. ==Lähteet== ==Aiheesta muualla== * Weltfussball * Transfermarkt * National Football Teams Luokka:Ruotsalaiset jalkapallomaalivahdit Luokka:Vuonna 1974 syntyneet Luokka:Elävät henkilöt
Evi Kratzer

Evi Kratzer (s. 24. tammikuuta 1961 Arvigo) on entinen sveitsiläinen maastohiihtäjä, joka kilpaili kansainvälisellä huipputasolla vuosina 1982–1988. Kratzer saavutti Oberstdorfin MM-kilpailuissa 1987 pronssia viiden kilometrin perinteisen hiihtotavan kilpailussa Marjo Matikaisen ja Anfisa Reztsovan jälkeen. Olympiakisoissa hän sijoittui parhaimmillaan kahdeksanneksi 20 kilometrin kilpailussa Sarajevossa 1984. Maailmancupissa Kratzer voitti 10 kilometrin perinteisen hiihtotavan kilpailun Calgaryssa tammikuussa 1987. == Saavutuksia == *Olympialaiset: **Sarajevo 1984: 5 km yhdeksäs, 10 km 11., 20 km kahdeksas **Calgary 1988: 5 km (p) 14., 10 km (p) 12., 20 km (v) 14. *MM- kilpailut: **Oslo 1982: 5 km 11., 10 km 14., 20 km 14. **Seefeld 1985: 10 km 14., 20 km 15. **Oberstdorf 1987: 5 km (p) pronssia, 10 km (p) 10., 20 km (v) 11. *Maailmancup: **Kausi 1984–1985: Davos 10 km kolmas, Syktyvkar 20 km toinen; kokonaiskilpailussa viides **Kausi 1985–1986: kokonaiskilpailussa kuudes **Kausi 1986–1987: Calgary 10 km (p) voitto, Oberstdorf 5 km (p) kolmas; kokonaiskilpailussa seitsemäs == Lähteet == * Luokka:Sveitsiläiset maastohiihtäjät Luokka:Vuonna 1961 syntyneet Luokka:Elävät henkilöt
Acoustically Driven

Acoustically Driven on Uriah Heepin vuonna 2001 julkaistu livealbumi. Konsertissa esiintyy yhdessä Uriah Heepin kanssa erikoisvieraana Jethro Tull -yhtyeen Ian Anderson. ==Kappaleet== # # # # # # # # # # # # # # # # ==Kokoonpano== ===Uriah Heep=== * Mick Box – kitara, laulu * Lee Kerslake – rummut, laulu * Trevor Bolder – bassokitara, laulu * Phil Lanzon – kosketinsoittimet, laulu * Bernie Shaw – laulu *Erikoisvieras: Ian Anderson ===Vierailijat=== * Liz Cheyen Liew – viulu * Sarah Chi Liew – viulu * Saskia Tomkins – viulu * Pauline Kirke – sello * Stefan Hannigan – uilleann pipes ja lyömäsoittimet * Melvin Duffy – kitarat * Kim Chandler – huilu, taustalaulu * Pip Williams – akustinen kitara kappaleessa "Lady in Black" * Emma Robbins – taustalaulu * Billie Godfrey – taustalaulu Luokka:Vuoden 2001 konserttitallenteet Luokka:Uriah Heepin konserttitallenteet
Monuriki

Monuriki on Fidžille kuuluva saari Tyynellämerellä, joka kuuluu Mamanucan saariryhmään. 0,4 neliökilometrin kokoista saarta ympäröi koralliriutta. Elokuva Cast Away – tuuliajolla on kuvattu Monurikin saarella. ==Aiheesta muualla== Luokka:Fidžin saaret
André Masson

André-Aimé-René Masson (4. tammikuuta 1896 – 28. lokakuuta 1987) oli ranskalainen taidemaalari ja kuvanveistäjä. Masson syntyi Balagny-sur- Thérainissa mutta vietti lapsuutensa Belgiassa. Hän opiskeli Brysselissä ja Pariisissa. Hän taisteli ranskalaisten puolella toisessa maailmansodassa ja haavoittui vakavasti. Massonin varhaiset teokset osoittavat hänen kiinnostustaan kubismiin. Myöhemmin hän siirtyi surrealismiin, ja lukuisilla täyte- ja mustekynätöillään hänestä tuli yksi automaattisen maalaamisen innokkaimmista edustajista. Massonilla oli tapana pakottaa itsensä työskentelemään ankarissa olosuhteissa, esimerkiksi syömättä ja nukkumatta tai huumeiden vaikutuksen alaisena. Hän uskoi, että pakottamalla itsensä alentuneen tietoisuuden tilaan hän pystyisi vapauttamaan taiteensa rationaalisuuden otteesta ja pääsisi sitä kautta lähemmäksi alitajuntaansa. Massonin Yhdysvaltain-kauden teokset vaikuttivat suuresti yhdysvaltalaiseen abstraktiin ekspressionismiin. == Bibliografia == * Buchholz, Kai & Wolbert, Klaus (Hg.): André Masson. Bilder aus dem Labyrinth der Seele. Frankfurt a. M. 2003. * Kaiser-Strohmann, Dagmar. Vom Aufruhr zur Struktur. Schriftwerte im Informel, näyttelykatalogi, Gustav-Luebcke-Museum Hamm 2008, ISBN 3-9807898-6-1 * Mueller-Yao, Marguerite Hui: Der Einfluss der Kunst der chinesischen Kalligraphie auf die westliche informelle Malerei, Diss. Bonn, Koeln 1985. ISBN 3-88375-051-4 * Mueller-Yao, Marguerite: Informelle Malerei und chinesische Kalligrafie, teoksessa: Informel, Begegnung und Wandel, (hrsg. von Heinz Althoefer, Schriftenreihe des Museums am Ostwall; Bd. 2), Dortmund 2002, ISBN 3-611-01062-6, * Rolf Wedewer: Die Malerei des Informel. Weltverlust und Ich-Behauptung, Deutscher Kunstverlag, Muenchen, 2007. ISBN 3422065601 == Aiheesta muualla == * Masson Tate Galleryssa * Lyhyt elämäkerta * Müller-Yao, Marguerite: Informelle Malerei und chinesische Kalligrafie, Dortmund 2002, ISBN 3-611-01062-6 Luokka:Ranskalaiset taidemaalarit Luokka:Ranskalaiset kuvanveistäjät Luokka:Vuonna 1896 syntyneet Luokka:Vuonna 1987 kuolleet
Charles Augustin Sainte-Beuve

Charles Augustin Sainte-Beuve (23. joulukuuta, 1804 Boulogne-sur-Mer – 13. lokakuuta, 1869 Pariisi) oli kirjallisuuskriitikko, Ranskan akatemian jäsen ja yksi oman aikansa Ranskan kirjallisuuden vaikutusvaltaisimmista hahmoista.Charles-Augustin Sainte-Beuve. Académie française. Viitattu 31.7.2017. ==Teokset== *Tableau de la poésie française au seizième siècle (1828) *Vie, poésies et pensées de Joseph Delorme (1829) *Les Consolations (1830) (runoja) *Volupté (1835) (romaani) *Port-Royal (1840–1859) *Les Lundis (1851–1872) *Causeries du lundi (1851–1862) *Nouveaux Lundis (1863–1870) ;Suomennettu artikkeli * Sananen metodistani, teoksessa Ranskan kirjallisuuden kultainen kirja, toim. Anna-Maria Tallgren, WSOY 1934 ==Lähteet== ==Aiheesta muualla== *Charles Augustin Sainte-Beuve Gutenberg-projektissa *What Is a Classic? Bartleby.comissa Luokka:Ranskalaiset kirjailijat Ranskalaiset kriitikot Luokka:Ranskan akatemian jäsenet Luokka:Vuonna 1804 syntyneet Luokka:Vuonna 1869 kuolleet Luokka:Seulonnan keskeiset artikkelit
EGO Engine

Ego Game Technology Engine (lyhenteeltään Ego Engine tai EGO) (aiemmin nimellä Neon Engine) on pelimoottori, jonka on kehittänyt yhteistyössä Codemasters ja Sony Computer Entertainment. Kehityksessä on käytetty apuna Sonyn PhyreEngine -grafiikkamoottoria. == Pelimoottoria käyttävät pelit == === Neon === * Colin McRae: Dirt (2007) === EGO 1.0 === * Race Driver: GRID (2008) * Colin McRae: Dirt 2 (2009) * F1 2009 (2009) * Operation Flashpoint: Dragon Rising (2009) * Bodycount (2011) === EGO 1.5 === * F1 2010 (2010) === EGO 2.0 === * Operation Flashpoint: Red River (2011) * Dirt 3 (2011) * F1 2011 (2011) * Dirt: Showdown (2012) * F1 2012 (2012) * F1 Race Stars (2012) === EGO 2.5 === * Dirt Rally (2015) === EGO 3.0 === * Race Driver: GRID 2 (2013) * F1 2013 (2013) * Grid Autosport (2014) * F1 2014 (2014) === EGO 4.0 === * F1 2015 (2015) * F1 2016 (2016) * F1 2017 (2017) * Dirt 4 (2017) * F1 2018 (2018) * F1 2019 (2019) * Dirt Rally 2.0 (2019) Luokka:Pelimoottorit Luokka:Codemasters
Ornans

Ornans on kunta itäisessä Ranskassa Doubsin departementissa Burgundi-Franche- Comtén alueella. ==Historia== Kuntaan liitettiin 1. tammikuuta 2016 naapurikunta Bonnevaux-le-Prieuré.Arrêté du 6 novembre 2015 portant création de la commune nouvelle d'Ornans ==Tunnettuja kuntalaisia== Ornans on ranskalaisen realistisen taidemaalari Gustave Courbet'n (1819-1877) synnyinpaikka. Gustave Courbet Eräs Courbet'n kuuluisimmista maalauksista, joka tunnetaan nimellä Hautajaiset Ornansissa kuvaa hänen isosetänsä hautajaisia Ornansissa syyskuussa 1848. Courbet'n maalaus kuvaa todellisia henkilöitä, jotka osallistuivat hautajaisiin ja joita Courbet käytti mallinaan. ==Nähtävyyksiä== Kaupungin nähtävyyksiin kuuluu Musée Courbet. Musée Courbet thumb|left|Louejoki ja Saint-Laurentin kirkko ==Lähteet== ==Aiheesta muualla== Luokka:Doubs’n kunnat
Guitrancourt

Guitrancourt on Ranskan kunta Île-de-Francen alueella Yvelinesin departementissa. Se sijaitsee departementin pohjoisosassa Mantes-la-Jolien koillispuolella. Kunnan pinta-ala on 7,32 neliökilometriä ja siellä on arviolta 609 asukasta (vuonna 2016). == Lähteet == == Aiheesta muualla == Luokka:Yvelinesin kunnat
Kansainvälinen oopiumisopimus

Kansainvälinen oopiumisopimus, joka allekirjoitettiin Haagissa 23. tammikuuta 1912, oli ensimmäinen kansainvälinen huumeita rajoittava sopimus. ==Historia== Yhdysvallat kutsui kokoon kolmetoista maata Kiinan Shanghaihin vuonna 1909 vastatakseen kasvavaan kritiikkiin oopiumin kauppaa kohtaan. Sopimuksen allekirjoittivat Saksa, Yhdysvallat, Kiina, Ranska, Italia, Iso-Britannia, Japani, Alankomaat, Persia, Portugali, Venäjä ja Siam. Sopimuksessa luvataan, että allekirjoittaneet valtiot pyrkivät parhain keinoin rajoittamaan kaikkien niiden toimintaa, jotka tuottavat, maahantuovat, myyvät, jakelevat ja vievät ulkomaille morfiinia, kokaiinia ja niiden vastaavia suoloja, samoin kuin niitä rakennuksia, joissa nämä henkilöt harjoittavat kyseistä liiketoimintaa. Sopimus otettiin osaksi kansallista lainsäädäntöä vuonna 1915 Yhdysvalloissa, Alankomaissa, Kiinassa, Hondurasissa ja Norjassa. Laajempaan kansainväliseen käyttöön se levisi vuonna 1919, kun siitä tuli osa Versaillesin rauhansopimusta. Sopimus tuli Suomessa voimaan 1922.Onnela, T: Yhdysvallat ja kansainvälisen huumepolitiikan syntyKansainvälinen opiumsopimus, allekirjoitettu Haagissa 23 päivänä tammikuuta 1912 Finlex Kansainliitto laajensi sopimusta Genevessä 1925. Lisäyksiin sisältyi sopimus valvontaelimestä. Siihen lisättiin myös maininta hasiksesta ja kannabiksesta, mikä aiheutti keskustelua maissa, joissa kannabis kasvaa villinä. Lopulta sanamuotoa pyöristettiin kannabiksen osalta. Suomi ratifioi laajennetun sopimuksen joulukuussa 1927, ja se tuli voimaan seuraavana vuonna.Genevessä 19 päivänä helmikuuta 1925 tehty kansainvälinen opiumsopimus Finlex Vuonna 1928 kontrolloitavien aineiden listalla oli oopiumi, morfiini, heroiini, kokaiini, kokapensaan lehdet ja kannabis. Vuoden 1961 Yhdistyneiden kansakuntien (YK) huumausaineyleissopimus korvasi kansainvälinen oopiumisopimuksen. == Katso myös == * Oopiumisodat == Lähteet == === Viitteet === == Aiheesta muualla == * HE 180/1992 Hallituksen esitys Eduskunnalle rikoslain täydentämisestä huumausainerikoksia koskevilla säännöksillä Finlex (kappaleessa 2.1. taustaa) Luokka:Päihdepolitiikka Luokka:1900-luvun kansainväliset sopimukset Luokka:Haagin historia Luokka:1912
Ranskan toinen tasavalta

Ranskan toinen tasavalta oli jakso vuosina 1848–1852, jolloin Ranskassa oli tasavaltalainen perustuslaki. Jakso alkoi helmikuun vallankumoukseksi kutsutusta kansannousujen sarjasta ja päättyi, kun Louis Napoléon Bonaparte kaappasi vallan ja perusti Ranskan toisen keisarikunnan, jota johti nimellä Napoleon III. Toinen tasavalta otti viralliseksi motokseen Vapaus, veljeys ja tasa-arvo (). Viimeinen kuningas Ludvig Filip luopui kruunusta nuoren pojanpoikansa, yhdeksänvuotiaan Ludvig Filipin hyväksi 24. helmikuuta 1848 ja pakeni Englantiin. Kansalliskokous päätti aluksi nimittää nuoren Philippen kuninkaaksi, mutta valitsi presidentiksi Louis Napoléon Bonaparten. Bonaparte teki vallankaappauksen 1. joulukuuta 1851 ja julisti itsensä elinikäiseksi presidentiksi ja keisariksi. == Lähteet == == Aiheesta muualla == Luokka:Ranskan historia
Sturmmann

Sturmmann (lyh. Strmm, ) oli alun perin ensimmäisen maailmansodan loppuvaiheissa toimineiden saksalaisten rynnäkköjoukkojen (Stoßtruppen) sotilas. Versaillesin rauhansopimuksen jälkeen Saksan armeijaa pienennettiin tuntuvasti, mutta arvo tuli tappiosta katkerien vapaajoukkojen käyttöön. Myös Saksan kansallissosialistinen työväenpuolue otti arvon käyttöön yksityisarmeijaansa Sturmabteilungiin vuonna 1921. Arvo tuli lopulta käyttöön lähes jokaiseen natsijärjestöön mukaan lukien SS, Kansallissosialistiset lentojoukot ja Kansallissosialistiset autojoukot. Allgemeine SS:n riveissä SS- Sturmmann vastasi Wehrmachtin korpraalia (Gefreiter), ja se oli rivimiehen arvoa SS-Mann ylempi arvo, kunnes väliin tuli 1. luokan sotilasta vastaava arvo SS-Obermann. Vastaavuus Waffen-SS:n riveissä oli sama, paitsi että se käytti SS-Mannin tilalla arvoa SS-Schütze ja SS-Obermannin tilalla arvoa SS- Oberschütze, joiden ylempi arvo SS-Sturmmann oli. Sekä SA:ssa että SS:ssa Rottenführer oli Sturmmannia korkeampi arvo. Arvo jäi pääosin käytöstä Saksan hävittyä toisen maailmansodan, mutta ajoittain sitä käytetään Saksan armeijan erikoisjoukkojen sotilaasta. == Katso myös == * SS-arvot Alempi arvo Oberschütze Obermann SS-arvo Sturmmann Ylempi arvo Rottenführer Luokka:SS:n sotilasarvot
Craig Anderson

Craig Anderson (s. 21. toukokuuta 1981 Park Ridge, Illinois, Yhdysvallat) on yhdysvaltalainen uransa lopettanut jääkiekkomaalivahti, joka pelasi 20 kautta NHL-liigassa vuosina 2002–2023. Hänet muistetaan etenkin ajastaan Ottawa Senatorsissa, jota hän edusti kymmenen kauden ajan. ==Ura== Anderson varattiin NHL:ään kahdesti. Calgary Flames varasi hänet vuoden 1999 varaustilaisuudessa, muttei tehnyt koskaan hänen kanssaan sopimusta, joten Chicago Blackhawks pystyi varaamaan hänet vuoden 2001 varaustilaisuudessa. Anderson siirtyi heti Blackhawksin organisaatioon, mutta sai peliaikaa lähinnä AHL-liigan farmijoukkueessa. Kaudella hän nousi Blackhawksin kokoonpanoon Nikolai Habibulinin varamieheksi. Kauden aikana hänet laitettiin vapaiden pelaajien waivers-listalle, jossa hän kiersi parin seuran kautta takaisin Blackhawksiin pelaamatta otteluakaan. Lopulta kauden jälkeen hänet kaupattiin Florida Panthersiin vaihdossa varausvuoroon. Anderson pelasi kolme kautta Floridassa lähinnä tuuraten Tomáš Vokounia. Kaudeksi hän teki sopimuksen Colorado Avalanchen kanssa ja voitti joukkueen aloittavan maalivahdin paikan. Seuraavalla kaudella Andersonin pelitaso laski ja Colorado päätti kaupata hänet Ottawa Senatorsiin vaihdossa Brian Elliottiin. Anderson edusti Ottawaa kymmenen kauden ajan. Kauden jälkeen hän oli seuran tilastoissa eniten voittoja pelannut maalivahti. Senators ei kuitenkaan tarjonnut 39-vuotiaalle maalivahdille jatkosopimusta, joten hän meni ensin koeajalle Washington Capitalsiin ja teki sitten yksivuotisen sopimuksen joukkueen kanssa kaudeksi . https://www.tsn.ca/washington-capitals-sign-goaltender-craig-anderson-to- pto-1.1569303 https://www.tsn.ca/washington-capitals-sign-goaltender-craig- anderson-place-him-on-waivers-1.1576732 Kaudeksi Anderson solmi vuoden mittaisen ja arvoltaan 750 000 dollarin sopimuksen Buffalo Sabresin kanssa.https://www.nhl.com/news/sabres-sign-craig-anderson-to-one-year- contract/c-325862006?tid=281072352 Kesällä 2022 sopimusta jatkettiin vuodella. Kauden jälkeen Anderson ilmoitti lopettavansa pelaajauransa. Vuoden 2008 maailmanmestaruuskilpailuissa Anderson toimi Yhdysvaltain jääkiekkomaajoukkueen kolmosvahtina ja pelasi vain yhdessä ottelussa maalivahti Tim Thomasin loukkaannuttua. == Lähteet == * Viitattu 23.7.2010 * Viitattu 23.7.2010 * Viitattu 23.7.2010 === Viitteet === Luokka:Yhdysvaltalaiset jääkiekkomaalivahdit Luokka:Bill Masterton Memorial Trophy -voittajat Luokka:Calgary Flamesin varaamat pelaajat Luokka:Chicago Blackhawksin varaamat pelaajat Luokka:Vuonna 1981 syntyneet Luokka:Elävät henkilöt
Junkkeri

Junkkerit (saks. Junker, äännetään [ˈjʊŋ kɐ]) olivat maanomistajaylimystöä Elben itäpuolisilla alueilla Preussissa ja Saksassa.Clark s. 155 ==Historia== Junkkerisukujen kantaisät olivat saksalaisia aatelisia, jotka valloittivat keskiajalla länsislaavien maita ja asettuivat asumaan niille.Clark s.156 He toivat mukanaan kristinuskon. Muuttoliike oli tärkeä osa saksalaisten idänsiirtolaisuutta, niin sanottua Ostsiedlungia. Vastineeksi sotapalveluksistaan soturit saivat maata ja verovapauden. Nimitys junkkeri periytyy keskiajan yläsaksan sanasta Juncherre, joka tarkoittaa nuorta herraa (). Tämä johtuu siitä, että itään lähteneet olivat usein perheidensä nuorempia poikia, joille ei ollut luvassa perintömaata. Junkkereiden välillä oli suuria varallisuuseroja. Itä-Preussin junkkereista pieni vähemmistö oli erittäin rikkaita magnaattisukuja, joiden perustajat olivat taistelleet palkkasotureina Saksalaisen ritarikunnan joukoissa kolmitoistavuotisessa sodassa Puolaa vastaan (1453–1466). Brandenburgissa junkkerit olivat enimmäkseen aatelisten siirtolaisten jälkeläisiä ja heidän omistuksensa vaatimattomia Euroopan mittakaavassa. Maaomistusten pieni koko oli seurausta siitä, että keskiajan hallitsijoiden kannatti asuttaa uusille rajamaille mahdollisimman monta aatelista, jotta näitä olisi riittänyt puolustautumaan slaavien kostoiskuilta. Oli jopa tapauksia, joissa useampi suku jakoi yksittäisen kylän omistuksen keskenään. Rikkailla junkkereilla oli varallisuutensa vuoksi enemmän poliittista vaikutusvaltaa kuin köyhillä. Varakkaat suvut solmivat avioliittoja keskenään ja muodostivat eräänlaisen sisäpiirin, joka kävi neuvotteluja keskusvallan kanssa muidenkin puolesta. Toisen maailmansodan häviäminen ja Itä-Saksan maauudistukset merkitsivät junkkeriluokan loppua. Varsinainen aatelisluokka oli jo lakkautettu siirryttäessä Weimarin tasavaltaan ensimmäisen maailmansodan jälkeen. Nykyään Junker on käyttönimi Saksan tittelittömästä ylimystöstä. Se lyhennetään Jkr. ja sijoitetaan yleensä ennen akateemisia arvoja ja nimeä (esimerkiksi Jkr. Heinrich von Hohenberg). Feminiinimuotoa Junkfrau käytetään vain satunnaisesti. == Katso myös == * Von == Lähteet == * ===Viitteet=== Luokka:Saksan aateli Luokka:Aatelisarvot Luokka:Pommerin historia Luokka:Preussi Luokka:Saksan historia
Dan Ellis

Dan Ellis (s. 19. kesäkuuta 1980 Saskatoon, Saskatchewan) on kanadalainen entinen jääkiekkomaalivahti. Ellis pelasi kauden 1999–2000 USHL-sarjassa Omaha Lancersissa. Hän voitti kauden aikana 34 ottelua ja hävisi vain 16. Ellis torjui myös sarjan ennätyksen, kun hän piti 11 nollapeliä. Kauden jälkeen hänet valittiin USHL:n vuoden pelaajaksi ja maalivahdiksi. Seuraavana kesänä Dallas Stars varasi Ellsiin NHL:ään varaustilaisuuden 60. varauksena. Seuraavat kolme kautta hän pelasi Nebraskan yliopiston joukkueessa yliopistosarjassa. Syksyllä 2003 Ellis teki kolmen vuoden tulokassopimuksen Dallasin kanssa. Ellis pelasi kaudella yhden NHL-ottelun Dallasissa, mutta hänen ammattilaisuransa ensimmäinen kausi sujui lähinnä AHL:n Utah Grizzliesissä ja ECHL:n Idaho Steelheadsissa. ECHL:ssa Ellis palkittiin pudotuspelien arvokkaimpana pelaajana, kun Idaho voitti sarjan mestaruuden. Hän torjui pudotuspeleissä 13 voittoa ja kolme nollapeliä. Ellis kahlasi kolme seuraava kautta Starsin farmijoukkueessa Iowa Starsissa AHL-liigassa, kunnes solmi sopimuksen Nashville Predatorsin kanssa. Ensimmäisellä kunnollisella NHL:n tulokaskaudellaan Ellis syrjäytti Nashvillen ykkösmaalivahdin Chris Masonin ja voitti Roger Crozier Saving Grace Awardin liigan parhaalla torjuntaprosentilla. Alkujaan Pekka Rinne oli kutsuttu pelaamaan Masonin sijasta, mutta Rinne myöhästyi ottelusta lumimyrskyn takia. Ellis pelasi maalilla Rinteen sijasta ja torjui ottelussa 37 laukausta. Hyvän suorituksen vuoksi Ellisistä tuli loppukaudeksi Nashvillen ykkösmaalivahti. Pudotuspeleissä Ellis torjui Predatorsille kaksi voittoa Detroit Red Wingsistä, mutta se ei auttanut ja Nashville putosi ensimmäisellä kierroksella. Kaudella 2009–2010 Ellis tippui Pekka Rinteen kakkosmaalivahdiksi. Kauden jälkeen Nashville kauppasi Ellisin ja Dustin Boydin oikeudet Montreal Canadiensiin, josta se hankki Sjarhei Kastsitsynin. Ellis ei kuitenkaan tehnyt sopimusta Montrealin kanssa vaan siirtyi heinäkuussa kaksivuotisella sopimuksella Tampa Bay Lightningiin, jossa avautui maalivahdin paikka Antero Niittymäen siirryttyä San Jose Sharksiin. Ellis halusi joukkueeseen, jossa voisi saada ykkösmaalivahdin paikan, ja hän siirtyikin Tampa Bayhyn haastamaan Mike Smithiä.Tampa Baysta Ellis siirtyi Anaheim Ducksiin kesken kauden 2010–2011. Ellis oli Ducksissa Ray Emeryn kakkosvahtina ykkösvahti Jonas Hillerin ollessa loukkaantuneena. Kaudelle 2012–2013 Ellis siirtyi Carolina Hurricanesiin Cam Wardin aisapariksi. ==Lähteet== * === Viitteet === Luokka:Kanadalaiset jääkiekkomaalivahdit Luokka:Dallas Starsin varaamat pelaajat Luokka:Vuonna 1980 syntyneet Luokka:Elävät henkilöt
Mattopommitus

Mattopommitus on ilmasodankäynnin muoto, jossa suuri määrä lentokoneita pudottaa pommeja laajalle alueelle tarkoituksenaan mahdollisimman suuren vahingon tuottaminen. Pommituksissa käytetään sirpale-, palo- ja painepommeja. Terroripommitus on mattopommituksen muoto, jonka tarkoituksena on aiheuttaa siviiliväestölle mahdollisimman suuria tappioita ja heikentää näin kotirintaman moraalia. Ensimmäisenä mattopommituksena pidetään Guernican kaupungin pommitusta Espanjan sisällissodassa huhtikuussa 1937. Mattopommitus yleistyi liittoutuneiden taktiikkana toisessa maailmansodassa, jolloin lähes kaikki Saksan suuret kaupungit pommitettiin. Myöhemmin mattopommitusta käytettiin muun muassa Vietnamin sodassa 1965–1968; Pohjois-Vietnamiin pudotettiin kolmen vuoden aikana 864 000 tonnia pommeja.Berger, Carl (toim.): The United States Air Force in Southeast Asia, s. 366. Washington DC: Office of Air Force History, 1977. == Katso myös == * Strateginen ilmapommitus ==Lähteet== Luokka:Taistelutaktiikat Luokka:Lentopommitukset
Katherine Jackson

Katherine Esther Jackson, o.s. Scruse (s. 4. toukokuuta 1930) on Jacksonien musikaalisen suvun matriarkka. Hänen tunnetuimmat lapsensa ovat viihdetaiteilijat Michael ja Janet Jackson. Jackson sairasti lapsena polion. Hän liittyi vuonna 1965 Jehovan todistajiin. Jackson julkaisi omaelämäkertateoksen My Family (1990). Hän on julkisuudessa asettunut puolustamaan Michael-poikaansa tähän kohdistuneiden pedofiliasyytösten yhteydessä. Hän on myös kertonut miehensä uskottomuudesta. == Perhe == Katherine Jackson sai miehensä Josephin kanssa kymmenen lasta: * Rebbie Jackson (s. 1950) * Jackie Jackson (s. 1951) * Tito Jackson (1953–2024) * Jermaine Jackson (s. 1954) * La Toya Jackson (s. 1956) * Marlon Jackson (s. 1957) * Brandon Jackson (Marlonin kaksosveli, s. 1957, kuoli pian syntymän jälkeen) * Michael Jackson (1958–2009) * Randy Jackson (s. 1961) * Janet Jackson (s. 1966) Luokka:Yhdysvaltalaiset henkilöt Luokka:Afroamerikkalaiset Luokka:Vuonna 1930 syntyneet Luokka:Elävät henkilöt Katherine
Joseph Jackson (manageri)

Joseph Walter "Joe" Jackson (26. heinäkuuta 1928 Fountain Hill, Arkansas – 27. kesäkuuta 2018 ) oli Jacksonien musikaalisen suvun patriarkka. Hän toimi itse Jackson 5:n managerina. Jackson yritti myös omaa muusikonuraa, mutta jäi vaille laajaa menestystä. Hänet tunnetaan ankarana isänä, joka piiskasi varsinkin perheen poikia ja jonka myös todettiin pettäneen vaimoaan Katherinea tästä todisteena mm. Josephin toisen naisen kanssa saatu Joh'Vonnie Jackson. La Toya Jackson syytti omaelämäkertateoksessaan La Toya: Growing up in the Jackson Family (1991) isäänsä jopa fyysisestä väkivallasta ja seksuaalisista hyväksikäytöistä; perhe virallisesti kiisti syytökset. Joseph Jackson tunnusti pahoinpitelyt myöhemmin.BBC News Jackson kuoli haimasyöpään 89-vuotiaana. Hän oli saanut useita sydänkohtauksia viimeisinä vuosinaan. Kun Joe Jackson kuoli, joukko Michael Jacksonin faneja syytteli häntä ihmishirviöksi ja narsistiksi, joka halusi vain vaurautta ja kuuluisuutta itselleen.https://atlantablackstar.com/2018/07/02/fans-react-after-bette- midler-rejoices-over-death-of-joe-jackson/ == Perhe == Joseph Jackson sai vaimonsa Katherinen kanssa kymmenen lasta: * Rebbie Jackson (s. 1950) * Jackie Jackson (s. 1951) * Tito Jackson (1953–2024) * Jermaine Jackson (s. 1954) * La Toya Jackson (s. 1956) * Marlon Jackson (s. 1957) * Brandon Jackson (Marlonin kaksosveli, s. 1957, kuoli pian) * Michael Jackson (1958–2009) * Randy Jackson (s. 1961) * Janet Jackson (s. 1966) == Lähteet == Luokka:Managerit Luokka:Yhdysvaltalaiset henkilöt Luokka:Vuonna 1928 syntyneet Luokka:Vuonna 2018 kuolleet Joseph
Jackie Jackson

Sigmund Esco ”Jackie” Jackson (s. 4. toukokuuta 1951) on yhdysvaltalainen laulaja. Hän syntyi Katherine ja Joseph Jacksonin toiseksi lapseksi. Jackie on Michael Jacksonin isoveli. Jackson kuului nuorena Jackson 5 -kokoonpanoon. Useiden sen julkaisemien hittien jälkeen hän aloitti soolouran, jonka ainoiksi albumeiksi ovat jääneet Jackie Jackson (1973) ja Be the One (1989). Jackson oli vuosina 1974–1987 naimisissa Enid Spannin kanssa. He saivat yhden lapsen, Sigmund Esco Jackson, Jr. (”Siggy”, s. 29.6.1977) ja he adoptoivat Brandi Jacksonin (s. 6.2.1982). ==Diskografia== *1973: Jackie Jackson *1989: Be the One Luokka:Yhdysvaltalaiset funklaulajat Luokka:Yhdysvaltalaiset poplaulajat Luokka:Yhdysvaltalaiset rhythm and blues -laulajat Luokka:Vuonna 1951 syntyneet Luokka:Elävät henkilöt Jackie